**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 14.09.2021**

**Prítomní členovia komisie:** Jozef Nagy, Angéla Jágerová, Peter Andrássy, Kitti Cédl Zima, Norbert Ozogány, Štefan Valocsay

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.06.2021 a Výročná správa konsolidovaného celku mesta Šamorín za rok 2020**
2. **Prerokovanie programu zasadnutia mestského zastupiteľstva**
3. **Žiadosti**
4. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Oboznámil prítomných o plnení rozpočtu mesta k 30.6.2021 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**Výročná správa hospodárenia konsolidovaného celku mesta Šamorín za rok 2020**

Predseda Výboru m.č. Mliečno p. Jozef Nagy oboznámil prítomných s konsolidovanou účtovnou závierkou mesta, ktorá poskytuje objektívny pohľad na finančnú a majetkovú situáciu mesta Šamorín.

Výbor m.č. Mliečno  správu berie na vedomie.

**K bodu 2)**

**Návrh na schválenie III. zmeny rozpočtu mesta na rok 2021**

Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočnosti, ktoré nastali od schválenia II.zmeny rozpočtu mesta na základe poskytnutých dotácií pre mesto Šamorín.

Po prerokovaní predloženého návrhu Výbor m.č. Mliečno odporúča schváliť na MsZ.

Predseda výboru predložil **návrh na schválenie** **VZN Mesta Šamorín č. 8/2021,** ktoré určuje výšku príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Mesta Šamorín.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na schválenie prenájmu nehnuteľného majetku mesta v k.ú. Mliečno**

**Mezei István**, Prvá ulica 4, Mliečno – podal žiadosť o dlhodobý prenájom verejného priestranstva cca 100 m2 susediace s jeho pozemkom. Účelom prenájmu je oddelenie detského ihriska, čím dôjde k zachovaniu súkromia rodinného domu a vytvorenia parkovania dvoch motorových vozidiel.

Výbor m.č. Mliečno odporúča žiadosti vyhovieť a schváliť na MsZ.

**Návrh na schválenie prenájmu nehnuteľného majetku mesta v k.ú. Kráľovianky**

**Spoločnosť VRBA s.r.o**, so sídlom Kráľovianky, ako dlhodobý nájomca nehnuteľností požiadala o prehodnotenie doby nájmu poľnohospodárskej pôdy vo vlastníctve mesta Šamorín, s odôvodnením obnovenia úrodnej vrstvy pôdy a zabezpečenie regulácie teploty a vlhkosti plôch na dlhodobé pestovanie okrasných drevín.

Výbor m.č. Mliečno navrhuje žiadosť schváliť na dobu určitú na 15 rokov.

**Návrh na schválenie zámeru na prenájom nehnuteľného majetku mesta – poľnohospodárskej pôdy**

**Donau farm Šamorín s.r.o**., ako dlhodobý nájomca poľnohospodárskych pozemkov požiadal o opätovné uzatvorenie nájomnej zmluvy.

Výbor m.č. Mliečno po prerokovaní navrhuje žiadosti vyhovieť a navrhuje zmluvu uzatvoriť na dobu určitú na 10 rokov.

**K bodu 3)**

**Žiadosť o odkúpenie časti pozemku**

**Ivana Kuštárová, Zoltán Gódány**, Hviezdna 897, Hviezdoslavov – podali žiadosť o odkúpenie časti pozemku popri rodinnom dome z dôvodu zachovania súkromia a možnosti realizácie stavebných úprav na rodinnom dome. Pozemok je v súčasnosti nevyužitý a zarastený hustým porastom.

Výbor navrhuje zamerať pozemok a podľa potreby predať časť pozemku, aby zostalo aj pre mesto v prípade rozšírenia verejných komunikácií a inžinierskych sietí.

**Žiadosť o odkúpenie časti pozemku v k.ú. Kraľovianky**

**Advokátska kancelária Judr. Ručkayová** ako právny zástupca spoločnosti **EVA SAILS s.r.o.** sosídlom Bratislava,žiada o odkúpenie susediaceho pozemku vo vlastníctve Mesta Šamorín č.par. 46 v k.ú. Kraľovianky , zastavaná plocha a nádvorie o výmere 3843 m2. Žiadateľ má v úmysle v nehnuteľnosti zriadiť materskú škôlku, v prípade centrum pre deti.

Výbor m.č. Mliečno odznelú informáciu berie na vedomie, ale predložený materiál obsahuje málo informácií a nie je dostatočný na prerokovanie .

**K bodu 4)**

**Valocsay Štefan** – futbalový športový klub TJ Mliečno je v poslednom období veľmi obľúbený a úspešný, prichádzajú nové deti aj spolupráca s rodičmi je veľmi dobrá.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

 predseda Výboru m.č. Mliečno

Zapísala:Mária Óvári